Oznaka IP je okrajšava za angleško besedno zvezo ingress protection (zaščita pred vdorom). Pove nam, kako je električni skiro zaščiten pred vdorom prahu in vode v notranjost. Poleg oznake IP se nahajajo še dve števki (npr. IP54) in višja kot je števka, večja je zaščita skiroja. Prva števka nam pove kakšna je zaščita pred prahom, druga števka pa nam pove kakšna je zaščita pred vodo. Če bi želeli uporabljati električni skiro v vseh vremenskih pogojih (tudi dež) mora biti druga števka višja ali enaka 4 (IPx4). IPx0 Popolnoma brez zaščite proti vodi IPx1 do IPx3 Zelo omejena zaščita proti vodi IPx4 do IPx6 Primerno za vožnjo po dežju IPx7 in več Lahko se popolnoma potopi v vodo